जस्टिस आदर्श कुमार गोयल व एस अब्दुल नजीर की बेंच ने पहले के एक फैसले का हवाला देते हुए कहा कि हिंदू धर्म किसी दूसरी विचारधारा को खत्म नहीं करता। अदालत ने न केवल ओडिशा सरकार बल्कि केंद्र से भी कहा कि वह उन कठिनाइयों को देखे जो दर्शन के लिए आने वाले लोगों के सामने पेश आती हैं। सेवानिवृत्ति से एक दिन पहले जस्टिस गोयल ने केंद्र से कहा कि एक समिति का दो सप्ताह में गठन किया जाए, जो पुरी के जिला जज की रिपोर्ट में उठाए गए पहलुओं पर गौर करेगी।